Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 505

33. Árucsoport Illóolajok és rezinoidok; illatszerek, szépség- és testápoló készítmények 33.01 Szilárd és vízmentes illóolajok (terpénmentesek is); rezinoidok; kivont oleorezinek; illóolaj-koncentrátum szilárd és vízmentes is zsírban, szilárd olajban, viaszban vagy hasonló anyagban, amelyet hideg abszorpció vagy macerálás útján nyernek; illóolaj terpénmentesítésekor nyert terpéntartalmú melléktermék; illóolajok vizes desztillátuma és vizes oldata Az illóolajok egyes komponensei természetüknél fogva elrontják az illatot és ezért jobb, ha eltávolítják azokat. Ilyenek a terpén szénhidrogének (pl. a pinén, a kamfén és a limonén). Összetételüktől függően az illóolajok különböző módszerekkel terpénmentesíthetők, mint pl. frakcionált vákuumdesztillációval, alacsony hőmérsékleten végzett frakcionált kristályosítással, oldószerek alkalmazásával stb. A még terpénes összetevőket tartalmazó vagy az olyan illóolajok, amelyekben természetüknél fogva nincsenek terpének (pl. a mustárolaj és a gaulteria-olaj) „nem terpénmentesítetteknek” számítanak. 3301 11 10— 3301 19 90 Illóolajok citrusgyümölcsből Ezeket az olajokat szinte teljes egészében a gyümölcs héjából nyerik. Kellemes illatuk van, hasonló a gyümölcséhez, amelyből előállították. A narancsvirág-olaj vagy neroli-olaj nem tekinthető citrusfélék gyümölcséből készült olajnak, és így a 3301 29 61 vagy a 3301 29 91 alszám alá osztályozandó. 3301 90 10 Illóolaj terpénmentesítésekor nyert terpéntartalmú melléktermék Lásd a 33.01 vtsz. HR Magyarázatának (C) pontját. 3301 90 90 Más Ide tartozik:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes